
PASIŪLYMAS

ĮSTATYMO PROJEKTUI XP-1955(2) 

2007 - 11 - 27

1 straipsnis. 1 straipsnio papildymas

     Projektu keičiamo įstatymo 1 straipsnio 1 dalies 8 punktą pakeisti naujos redakcijos           8 punktu  ir jį išdėstyti taip:

    " 8) Priešgaisrinės apsaugos ir gelbėjimo departamento prie Vidaus reikalų ministerijos pavaldžių įstaigų padalinių vadovai, operatyviniai budintys, profilaktikos instruktoriai, sargybos viršininkai, pamainų vadai, skyrininkai, ugniagesiai gelbėtojai, ugniagesiai (gaisrininkai), vairuotojai, dispečeriai, dujų-dūmų apsaugos tarnybos meistrai (priešdūminės ir priešdujinės tarnybos meistrai) Lietuvos Respublikos vidaus tarnybos statuto patvirtinimo įstatymo pagrindu įgyję vidaus tarnybos sistemos pareigūnų statusą, tarnybos pradžią laikant jų priėmimo į darbą datą , papildomai įskaitant  ir laikotarpius, dirbtus minėtose pareigose iki 1990 m. kovo 11 d."

2 straipsnis. 3 straipsnio 1 dalies 1 punkto papildymas

     Projektu keičiamo įstatymo 3 straipsnio 1 dalies 1 punkte  po žodžio "departamente" papildomai įrašyti žodžius "Priešgaisrinės apsaugos ir gelbėjimo departamente ar jiems" ir jį išdėstyti taip:

    "1) ištarnavusiems vidaus reikalų, valstybės saugumo, krašto apsaugos sistemose, Specialiųjų tyrimų tarnyboje, Kalėjimų departamente , Priešgaisrinės apsaugos ir gelbėjimo departamente ar jiems pavaldžiose įstaigose ir valstybės įmonėse, muitinės sistemoje (dirbusiems muitinės mobiliosiose grupėse ar muitinės postuose arba atlikusiems operatyvinę veiklą ir (arba) ikiteisminį tyrimą) 20 ir daugiau metų;"

3 straipsnis. 3 straipsnio 1 dalies 4 punkto papildymas

     Projektu keičiamo įstatymo 3 straipsnio 1 dalies 4 punkte  po žodžio "departamente" papildomai įrašyti žodžius "Priešgaisrinės apsaugos ir gelbėjimo departamente ar jiems" ir jį išdėstyti taip:

    "4) atleistiems dėl sveikatos, kai yra žinybinės centrinės medicininės ekspertizės komisijos išvada, arba pripažintiems nedarbingais ar iš dalies darbingais dėl priežasčių, nesusijusių su tarnyba, ir ištarnavusiems vidaus reikalų, valstybės saugumo, krašto apsaugos, prokuratūros sistemose, Specialiųjų tyrimų tarnyboje, Kalėjimų departamente, Priešgaisrinės apsaugos ir gelbėjimo departamente ar jiems pavaldžiose įstaigose ir valstybės įmonėse, muitinės sistemoje (dirbusiems muitinės mobiliosiose grupėse ar muitinės postuose arba atlikusiems operatyvinę veiklą ir (arba) ikiteisminį tyrimą) 5 ir daugiau metų;"

4 straipsnis. 3 straipsnio 1 dalies 5 punkto papildymas

     Projektu keičiamo įstatymo 3 straipsnio 1 dalies 5 punkte  po žodžio "departamente" papildomai įrašyti žodžius "Priešgaisrinės apsaugos ir gelbėjimo departamente ar jiems" ir jį išdėstyti taip:
    "5) sukakusiems įstatymų arba statutų nustatytą išleidimo į atsargą amžių (jei toks amžius nenustatytas, – senatvės pensijos amžių) ir ištarnavusiems vidaus reikalų, valstybės saugumo, krašto apsaugos, prokuratūros sistemose, Specialiųjų tyrimų tarnyboje, Kalėjimų departamente,  Priešgaisrinės apsaugos ir gelbėjimo departamente ar jiems pavaldžiose įstaigose ir valstybės įmonėse, muitinės sistemoje (dirbusiems muitinės mobiliosiose grupėse ar muitinės postuose arba atlikusiems operatyvinę veiklą ir (arba) ikiteisminį tyrimą) 5 ir daugiau metų."

5 straipsnis. 3 straipsnio 2 dalies  papildymas

    Projektu keičiamo įstatymo 3 straipsnio 2 dalyje po žodžio "departamento" papildomai įrašyti žodžius "Priešgaisrinės apsaugos ir gelbėjimo departamento ar jiems" ir ją išdėstyti taip:
    "2. Pareigūnams ir kariams, dėl pačių kaltės pašalintiems iš vidaus reikalų, valstybės saugumo, krašto apsaugos, prokuratūros sistemų, Specialiųjų tyrimų tarnybos, Kalėjimų departamento, Priešgaisrinės apsaugos ir gelbėjimo departamento ar jiems pavaldžių įstaigų ir valstybės įmonių, muitinės sistemos (dirbusiems muitinės mobiliosiose grupėse ar muitinės postuose arba atlikusiems operatyvinę veiklą ir (arba) ikiteisminį tyrimą), valstybinė pensija skiriama tik tada, kai jie yra ištarnavę 20 ar daugiau metų ir sukakę įstatymų nustatytą išleidimo į atsargą amžių (jei toks amžius nenustatytas, – senatvės pensijos amžių)."
6 straipsnis. 6 straipsnio 1 dalies  papildymas

    Projektu keičiamo įstatymo 6 straipsnio 1 dalyje po žodžio "departamente" papildomai įrašyti žodžius "Priešgaisrinės apsaugos ir gelbėjimo departamente ar jiems" ir ją išdėstyti taip:
    "1) tarnybos vidaus reikalų, krašto apsaugos, valstybės saugumo, prokuratūros sistemose, Specialiųjų tyrimų tarnyboje, Kalėjimų departamente,  Priešgaisrinės apsaugos ir gelbėjimo departamente ar jiems pavaldžiose įstaigose bei valstybės įmonėse, muitinės sistemoje (dirbusiems muitinės mobiliosiose grupėse ar muitinės postuose arba atlikusiems operatyvinę veiklą ir (arba) ikiteisminį tyrimą) laikas nuo paskyrimo į pareigūno ar kario pareigas dienos;"

7 straipsnis. 16 straipsnio 3 dalies 3 punkto  papildymas

     Projektu keičiamo įstatymo 16 straipsnio 3 dalies 3 punktą pakeisti naujos redakcijos         3 punktu ir jį išdėstyti taip:
      "3)  darbo laikas, išdirbtas priešgaisrinės apsaugos ir gelbėjimo departamento prie Vidaus reikalų ministerijos pavaldžių įstaigų padalinių vadovais, operatyviniais budinčiais, profilaktikos instruktoriais, sargybos viršininkais, pamainų vadais, skyrininkais, ugniagesiais gelbėtojais, ugniagesiais (gaisrininkais), vairuotojais, dispečeriais, dujų-dūmų apsaugos tarnybos meistrais (priešdūminės ir priešdujinės tarnybos meistrais) Darbo sutarties įstatymo ar Darbo Kodekso pagrindais, Lietuvos Respublikos vidaus tarnybos statuto patvirtinimo įstatymo pagrindu jiems įgyjus vidaus tarnybos sistemos pareigūnų statusą, tarnybos pradžią laikant jų priėmimo į darbą datą, papildomai įskaitant  ir laikotarpius, dirbtus minėtose pareigose iki 1990 m. kovo 11 d."

8 straipsnis. Įstatymo įsigaliojimas.

    Įstatymas įsigalioja nuo 2008 m. sausio 1 d.

Skelbiu šį Lietuvos Respublikos Seimo priimtą įstatymą

